b'\n_START_ARTICLE_\nEugene Shoemaker\n_START_SECTION_\nAstrologi og Apollo\n_START_PARAGRAPH_\nFor sin doktorgrad innen filosofi ved Princeton i 1960 studerte Shoemaker p\xc3\xa5virkningsdynamikken p\xc3\xa5 Barringerkrateret som ligger n\xc3\xa6r Winslow i Arizona. For \xc3\xa5 forst\xc3\xa5 dynamikken inspiserte Shoemaker kratere som oppstod som et resultat av underjordiske atombombetester ved Nevada Test Site i n\xc3\xa6rheten av Yucca Flats. Han fant en ring av utbl\xc3\xa5st materiale som inkluderte \xc2\xabsjokkert kvarts\xc2\xbb (coesit), en form av kvarts som har en mikroskopisk unik struktur som har oppst\xc3\xa5tt p\xc3\xa5 grunn av intenst trykk._NEWLINE_Shoemaker var en av pionerene innen feltet astrogeologi gjennom grunnleggelsen av Astrogeology Research Program til U.S. Geological Survey i 1961 i Flagstaff i Arizona, og han var en av dets f\xc3\xb8rste direkt\xc3\xb8rer. Han var sterkt engasjert i Lunar Ranger oppdragene til M\xc3\xa5nen, som viste at M\xc3\xa5nen var dekket med et bredt spekter av nedslagskratere. Shoemaker var ogs\xc3\xa5 involvert i oppl\xc3\xa6ring av de amerikanske astronautene. Han selv var en mulig kandidat for en Apollom\xc3\xa5neferd og kunne blitt den f\xc3\xb8rste geologen til \xc3\xa5 g\xc3\xa5 p\xc3\xa5 m\xc3\xa5nen, men han ble diskvalifisert p\xc3\xa5 grunn av at han ble diagnostisert med Addisons sykdom, en lidelse i binyrene. Shoemaker trente astronauter p\xc3\xa5 ekskursjoner til Barringerkrateret og Sunset Crater n\xc3\xa6r Flagstaff._NEWLINE_Gene Shoemaker ble tildelt Wetherill-medaljen fra Franklin-instituttet i 1965._NEWLINE_Da Shoemaker i 1969 kom til California Institute of Technology startet han et systematisk s\xc3\xb8k etter asteroider som krysser jordens bane rundt solen, som resulterte i oppdagelsen av flere grupper av slike asteroider, inkludert Apollo-asteroider. Siden da har Gene Shoemaker gjort mer enn noen annen person i \xc3\xa5 fremme ideen om at br\xc3\xa5 geologiske endringer kan oppst\xc3\xa5 som et resultat av asteroidenedslag og at slike nedslag er vanlige gjennom geologiske tidsperioder. Tidligere ble astroblemmer antatt \xc3\xa5 v\xc3\xa6re etterlevninger fra utd\xc3\xb8dde vulkaner, til og med p\xc3\xa5 M\xc3\xa5nen.\n_START_SECTION_\nKometen Shoemaker-Levy 9\n_START_PARAGRAPH_\nGene Shoemaker mottok i 1984 Barringer-medaljen og National Medal of Science i 1992. I 1993 var han en av medoppdagerne av kometen Shoemaker-Levy 9 ved hjelp av det 18-tommers Schmidt-kameraet ved Palomarobservatoriet. Denne kometen var unik ved at den skapte den f\xc3\xb8rste muligheten for forskerne til \xc3\xa5 observere en komet som treffer en planet. Shoemaker-Levy 9 kolliderte med Jupiter i 1994. Resultatet av sammenst\xc3\xb8tet var en \xc2\xabkjempearr\xc2\xbb p\xc3\xa5 Jupiters overflate. De fleste forskerne p\xc3\xa5 den tiden tvilte p\xc3\xa5 at det ville bli noen synlige merker p\xc3\xa5 planeten.'